CELEX: C2006/212/01
Language: fi
Date: 2006-09-02 00:00:00
Title: Yhdistetyt asiat C-182/03 ja C-217/03: Yhteisöjen tuomioistuimen tuomio (toinen jaosto) 22.6.2006 — Belgian kuningaskunta v. Euroopan yhteisöjen komissio (Valtiontuki — Olemassa oleva tukiohjelma — Belgiaan sijoittautuneita koordinointikeskuksia koskeva verojärjestelmä — Yhdistyksen nostama kanne — Tutkittavaksi ottaminen — Komission päätös, jonka mukaan järjestelmä ei merkitse tukea — Komission arvioinnin muuttuminen — EY 87 artiklan 1 kohta — Luottamuksensuoja — Yleinen yhdenvertaisuusperiaate)

2.9.2006   
            
            
               FI
            
            
               Euroopan unionin virallinen lehti
            
            
               C 212/1
            
         Yhteisöjen tuomioistuimen tuomio (toinen jaosto) 22.6.2006 — Belgian kuningaskunta v. Euroopan yhteisöjen komissio
   (Yhdistetyt asiat C-182/03 (1) ja C-217/03) (2)
   
   (Valtiontuki - Olemassa oleva tukiohjelma - Belgiaan sijoittautuneita koordinointikeskuksia koskeva verojärjestelmä - Yhdistyksen nostama kanne - Tutkittavaksi ottaminen - Komission päätös, jonka mukaan järjestelmä ei merkitse tukea - Komission arvioinnin muuttuminen - EY 87 artiklan 1 kohta - Luottamuksensuoja - Yleinen yhdenvertaisuusperiaate)
   (2006/C 212/01)
   Oikeudenkäyntikieli: ranska
   Asianosaiset
   
      Kantajat: Belgian kuningaskunta (asiamiehet: A. Snoecx ja E. Dominkovits, avustajinaan asianajajat B. van de Walle de Ghelcke, J. Wouters ja P. Kelley) (asia C-182/03) ja
   Forum 187 ASBL (edustajat: barrister A. Sutton ja barrister J. Killick) (asia C-217/03)
   
      Vastaaja: Euroopan yhteisöjen komissio (asiamiehet: G. Rozet, R. Lyal ja V. Di Bucci)
   Oikeudenkäynnin kohde
   Kanne, jolla vaaditaan kumoamaan Euroopan yhteisöjen komission 17.2.2003 tekemä päätös K (2003) lopullinen, joka koskee Belgian kuningaskunnan Belgiaan sijoittautuneiden koordinointikeskusten hyväksi toteuttamaa tukijärjestelmää siltä osin kuin päätöksessä ei sallita Belgian uudistaa toiminnassa olevien koordinointikeskusten lupia
   Tuomiolauselma
   
               1)
            
            
               Valtiontukiohjelmasta, jonka Belgia on toteuttanut Belgiassa sĳaitsevien koordinointikeskusten hyväksi, 17 päivänä helmikuuta 2003 tehty komission päätös 2003/757/EY kumotaan siltä osin kuin siinä ei säädetä siirtymätoimenpiteistä niiden koordinointikeskusten osalta, joiden luvan uudistamista koskeva hakemus oli vireillä riidanalaisen päätöksen tiedoksiantoajankohtana tai joiden luvan voimassaolo päättyi samaan aikaan kun riidanalainen päätös annettiin tiedoksi tai pian tämän jälkeen.
            
         
               2)
            
            
               Forum 187 ASBL:n kanne hylätään muilta osin.
            
         
               3)
            
            
               Euroopan yhteisöjen komissio velvoitetaan korvaamaan oikeudenkäyntikulut asiassa C-182/03 ja puolet Forum 187 ASBL:n oikeudenkäyntikuluista asiassa C-217/03.
            
         
               4)
            
            
               Euroopan yhteisöjen komissio velvoitetaan korvaamaan oikeudenkäyntikulut asioissa C-182/03 R ja C-217/03 R.
            
         
      (1)  EUVL C 135, 7.6.2003.
   
      (2)  (T-276/02 — EYVL C 289, 23.11.2002.)